I år 36 gjorde den partiske adelen opprør mot Artabanes III, slik de også hadde gjort med hans forgjenger. De sendte appell til den romerske keiser Tiberius for en konge som tilhørte arsakidedynastiet. Tiberius sendte Tiridates østover og beordret Lucius Vitellius den eldre (far til den framtidige keiser Vitellius) til å gjenopprette romersk autoritet der. Ved en blanding av militære og diplomatiske virkemidler lyktes Vitellius. Artabanes III ble sviktet av sine tilhengere og flyktet. Tiridates ble utropt til ny konge.